বাগেরহাট প্রতিনিধি : বাগেরহাট জেলার ৯টি উপজেলায় সংরক্ষিত ২৫ মহিলা আসনে ২৯ জানুয়ারি নির্বাচন হবে। জেলা নির্বাচন কর্মকর্তা গতকাল নির্বাচনী তফসিল ঘোষনা করেছেন। তফসিল অনুযায়ী, ১৭ জানুয়ারি পর্যন্ত মনোনয়ন পত্র দাখিল করা যাবে। ১৮ জানুয়ারী প্রার্থী বাছাই ও চুড়ান্ত প্রার্থী তালিকা প্রকাশ। কারও প্রার্থীতা বাতিল হলে ২২ জানুয়ারি আপিল করতে পারবেন প্রার্থীরা। একই দিনই আপিলের নিষ্পত্তি করা হবে। ২৯ জানুয়ারি সকাল ৮টা থেকে দুপুর ২টা পর্যন্ত বিরতীহিন ভাবে ভোট গ্রহণ করা হবে। ভোট গণনা শেষে প্রতিটি কেন্দ্রে বেসরকারি ভাবে ফলাফল ঘোষণা করা হবে।